Humoresque (film, 1920)

Humoresque er en amerikansk drama-stumfilm fra 1920, som er regissert av Frank Borzage. Filmen er basert på en novelle fra 1919 av Fannie Hurst.

Handling 
Leon Kantor er en liten gutt som vokser opp i en fattig, jødisk familie. Han viser seg å være en svært talentfull fiolinist, og hans mor er overlykkelig over hans musikalske evner. Han øver jevnt og trutt, og som voksen har han blitt en rik og berømt solist som har kunnet kjøpe en ny leilighet til familien i et av byens beste strøk. I tillegg frir han til barndomsvenninnen Minnie Ginsberg, som nå kaller seg Gina Berg. Han står på toppen av sin karriere da første verdenskrig bryter ut. Leon melder seg til krigstjeneste og blir sendt til fronten i Frankrike. Der blir han alvorlig såret, og det er høyrearmen som får den verste skaden. Han er sikker på at armen har blitt permanent ubrukelig og at han aldri kan spille fiolin igjen, og han hever derfor forlovelsen med Gina. Hun besvimer av sjokket, og Leon styrter til og redder henne fra å falle. Etter å ha samlet opp Gina i et fast grep innser Leon at begge armene fungerer som de skal. Han griper tak i fiolinen og begynner å spille.

Skuespillere 
 Gaston Glass som Leon Kantor
 Vera Gordon som Mama Kantor
 Alma Rubens som Gina Berg
 Dore Davidson som Abrahm Kantor
 Bobby Connelly som Leon Kantor (som barn)
 Helen Connelly som Esther Kantor
 Ann Wallack
 Sidney Carlyle som Mannie Kantor
 Joseph Cooper som Isadore Kantor
 Maurice Levigne
 Alfred Goldberg som Rudolph Kantor
 Edward Stanton
 Louis Stern som Sol Ginsberg
 Maurice Peckre som Boris Kantor
 Ruth Sabin som Mrs. Isadore Kantor
 Miriam Battista som Minnie Ginsberg

Referanser

Eksterne lenker 

 

Stumfilmer fra USA
Filmer fra 1920
Stum-dramafilmer fra USA
Filmer lagt til New York
Filmer bevart i USAs nasjonale filmregister